
บทคัดย่อ 
	การวิจัยนี้มีวัตถุประสงค์เพื่อศึกษา 1) ระดับภาวะผู้นำใฝ่บริการของผู้บริหารสถานศึกษา 2) ระดับคุณภาพชีวิตการทำงานของครู และ 3) ความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู สังกัดสำนักงานเขตพื้นที่การศึกษาประถมศึกษาศรีสะเกษ เขต 1 กลุ่มตัวอย่างการวิจัยเป็นผู้บริหารสถานศึกษาและครูในสถานศึกษา จำนวน 331 คน กำหนดขนาดกลุ่มตัวอย่างโดยเทียบตารางสำเร็จรรูปของเครจซี่และมอร์แกน และสุ่มแบบแบ่งชั้นภูมิตามสัดส่วนขนาดของประชากรในแต่ละอำเภอ เครื่องมือที่ใช้ในการวิจัยเป็นแบบสอบถาม แบบมาตราส่วนประมาณค่า ได้ค่าความตรงเชิงเนื้อหาอยู่ระหว่าง 0.80 - 1.00 ค่าความเชื่อมั่นภาวะผู้นำใฝ่บริการของผู้บริหารสถานศึกษา มีค่าเท่ากับ 0.91 ค่าความเชื่อมั่นคุณภาพชีวิตการทำงานของครู มีค่าเท่ากับ 0.89 และค่าความเชื่อมั่นทั้งฉบับ มีค่าเท่ากับ 0.95 สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย ค่าเบี่ยงเบนมาตรฐาน และค่าสัมประสิทธิ์สหสัมพันธ์ของเพียร์สัน
	ผลการวิจัยพบว่า 1) ระดับภาวะผู้นำใฝ่บริการของผู้บริหารสถานศึกษา โดยภาพรวมและรายด้านอยู่ในระดับมาก 2) ระดับคุณภาพชีวิตการทำงานของครู โดยภาพรวมและรายด้านอยู่ในระดับมาก และ   3) ความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู โดยภาพรวมและรายด้าน มีความสัมพันธ์กันสูงในทางทางบวก อย่างมีนัยสำคัญทางสถิติที่ระดับ 0.01

ABSTRACT
	This research aimed to investigate: 1) the level of servant leadership among school administrators; 2) the quality of work life (QWL) among teachers; and 3) the correlation between school administrators' servant leadership and teachers' quality of work life within the Sisaket Primary Educational Service Area Office 1. The research sample comprised 331 school administrators and teachers, determined using the Krejcie and Morgan table and selected through proportionate stratified random sampling based on the population size of each district. The research instrument was a five-point Likert scale questionnaire. Its content validity, evaluated via the Index of Item-Objective Congruence, ranged between 0.80 and 1.00. The reliability of the instrument was high, with Cronbach’s alpha coefficients of 0.91 for servant leadership, 0.89 for quality of work life, and an overall consistency of 0.95. Data analysis was conducted using percentage, mean, standard deviation, and Pearson’s product-moment correlation coefficient.
	The findings of this study revealed that: 1. The level of servant leadership among school administrators, both in its aggregate and individual dimensions, was perceived to be at a high level. 2. The quality of work life among teachers, collectively and across all specific dimensions, was likewise maintained at a high level. 3. There was a statistically significant positive correlation between the school administrators’ servant leadership and the teachers’ quality of work life at the 0.01 level. This relationship was characterized by a high degree of correlation in both overall and dimensional analyses.

บทนำ
	ในยุคแห่งการเปลี่ยนแปลงที่รวดเร็วของศตวรรษที่ 21 การศึกษาถือเป็นรากฐานสำคัญในการหล่อหลอมทรัพยากรมนุษย์เพื่อสร้างความเข้มแข็งให้แก่สังคมและประเทศชาติ โดยทำหน้าที่เป็นกลไกหลักในการเสริมสร้างศักยภาพของบุคคลให้มีคุณภาพ พร้อมสำหรับการดำเนินชีวิตและอยู่ร่วมกับผู้อื่นได้อย่างปกติสุขท่ามกลางกระแสโลกาภิวัฒน์ ระบบเศรษฐกิจ และสังคม ที่มีความเคลื่อนไหวอยู่ตลอดเวลา การศึกษาได้กลายเป็นเครื่องมือเชิงกลยุทธ์ที่สร้างความได้เปรียบในการแข่งขันและการยืนหยัดอย่างมั่นคงในระดับสากล ด้วยเหตุนี้ นานาประเทศจึงให้ความสำคัญกับการยกระดับคุณภาพการศึกษาอย่างต่อเนื่อง เพื่อเตรียมความพร้อมให้พลเมืองสามารถก้าวทันต่อการเปลี่ยนผ่านของสังคมทั้งในระดับภูมิภาคและระดับโลก โดยที่ยังสามารถรักษาเอกลักษณ์และตัวตนของประเทศไว้ได้อย่างสง่างาม (สำนักงานเลขาธิการสภาการศึกษา, 2560) ซึ่งสอดคล้องกับพระราชบัญญัติการศึกษาแห่งชาติ พ.ศ. 2542 แก้ไขเพิ่มเติม (ฉบับที่ 2) พ.ศ. 2545 ที่ได้กำหนดทิศทางของการจัดการศึกษาเพื่อมุ่งเน้นการพัฒนาพลเมืองไทยให้มีความสมบูรณ์พร้อมในทุกมิติ ทั้งด้านสุขภาพกายที่แข็งแรง สภาวะจิตใจที่มั่นคง มีทักษะทางสติปัญญาและความรอบรู้ที่เท่าทันเหตุการณ์ ตลอดจนการปลูกฝังคุณธรรม จริยธรรม และระเบียบวัฒนธรรมในการดำเนินชีวิต เพื่อให้บุคคลสามารถปรับตัวและอาศัยอยู่ร่วมกับผู้อื่นในสังคมได้อย่างสันติสุข (กระทรวงศึกษาธิการ, 2553)
สถานศึกษาเป็นองค์กรหนึ่งที่ทำหน้าที่จัดการศึกษาโดยมีผู้บริหารสถานศึกษาเป็นโครงสร้างสำคัญในการบริหารจัดการศึกษาให้มีคุณภาพและมีประสิทธิภาพ นอกจากนี้ผู้บริหารยังเป็นผู้ที่มีหน้าที่บริหารงานตามภารกิจขององค์กรให้บรรลุวัตถุประสงค์ที่กำหนด ผู้บริหารที่มีภาวะผู้นำจะช่วยสนับสนุนการปฏิบัติงานต่าง ๆ ขององค์กรให้เป็นไปด้วยความเรียบร้อยสามารถนำพาองค์กรไปสู่ความสำเร็จทั้งในองค์กรของตนเองและองค์กรอื่นจนขยายสู่องค์กรระดับประเทศซึ่งต้องอาศัยการมีภาวะผู้นำทั้งสิ้น          (ฐิริญญา พรหมศร, 2559) ซึ่งสอดคล้องกับแนวคิดของ Greenleaf (1977) ที่กล่าวว่าภาวะผู้นำใฝ่บริการ (Servant leadership) มุ่งเน้นการให้เกียรติและตระหนักถึงคุณค่าในศักดิ์ศรีความเป็นมนุษย์ของทุกคนเป็นสำคัญ โดยมีลักษณะเด่นคือการอุทิศตนเพื่อตอบสนองความต้องการของส่วนรวมมากกว่าการคำนึงถึงผลประโยชน์ส่วนตน ผู้นำในลักษณะนี้จึงต้องเป็นผู้ที่มีหลักจริยธรรมและคุณธรรมสูง ซึ่งถือเป็นคุณสมบัติที่จำเป็นอย่างยิ่งในบริบทสังคมปัจจุบันที่มักจะให้ความสำคัญกับวัตถุนิยมมากกว่าคุณค่าทางจิตใจ การเป็นผู้นำใฝ่บริการนั้น มีพื้นฐานมาจากจิตสำนึกตามธรรมชาติที่ปรารถนาจะเกื้อกูลและสนับสนุนผู้อื่น โดยมุ่งเน้นไปที่การส่งเสริมและพัฒนาศักยภาพของแต่ละบุคคลให้เจริญก้าวหน้า พร้อมทั้งเป็นแรงขับเคลื่อนหลักที่ช่วยให้กลุ่มสามารถบรรลุเป้าหมายและตัดสินใจร่วมกันได้อย่างมีประสิทธิภาพ กระบวนการดังกล่าวไม่เพียงแต่จะช่วยสร้างพลังอำนาจที่เข้มแข็งให้เกิดขึ้นภายในองค์กรเท่านั้น แต่ยังเป็นกลไกสำคัญในการยกระดับและพัฒนาสังคมให้ดีขึ้นอย่างยั่งยืน
การขับเคลื่อนคุณภาพการศึกษานั้น บุคลากรสายผู้สอนถือเป็นกลไกหลักที่มีนัยสำคัญยิ่ง เนื่องจากเป็นผู้รับผิดชอบโดยตรงในการบ่มเพาะลักษณะนิสัยและทักษะที่จำเป็นให้แก่ผู้เรียน ทั้งนี้ ประสิทธิผลของการปฏิบัติงานในวิชาชีพครูมีความเกี่ยวเนื่องอย่างมีนัยสำคัญกับสภาวะคุณภาพชีวิตในการทำงาน ด้วยบริบททางวิชาชีพที่ต้องปฏิสัมพันธ์ภายใต้กฎระเบียบและโครงสร้างของสถานศึกษา ร่วมกับคณะครูและฝ่ายบริหารอย่างต่อเนื่อง ดังนั้น การเผชิญกับสถานการณ์ความขัดแย้งในองค์กรจึงเป็นสิ่งที่อาจเกิดขึ้นได้ ผู้บริหารจึงควรตระหนักถึงความสำคัญของการสร้างเสริมดุลยภาพในชีวิตและการทำงาน ซึ่งครอบคลุมทั้งมิติด้านสุขภาพกายและใจ เพื่อสร้างบรรยากาศที่เอื้อต่อความพึงพอใจและส่งผลลัพธ์สู่การทำงานที่มีประสิทธิภาพ (ธนภัทร เทพสถิต, 2565)
	สำนักงานเขตพื้นที่การศึกษาประถมศึกษาศรีสะเกษ เขต 1 เป็นหน่วยงานทางการศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ รับผิดชอบดูแลให้การสนับสนุน ส่งเสริมและให้บริการทางการศึกษาครอบคลุม 7 อำเภอ ได้แก่ อำเภอเมืองศรีสะเกษ อำเภอยางชุมน้อย อำเภอกันทรารมย์ อำเภอน้ำเกลี้ยง อำเภอโนนคูณ อำเภอพยุห์ และอำเภอวังหิน จากการติดตามผลการดำเนินงานตามนโยบายด้านการบริหารทรัพยากรบุคคล พบประเด็นปัญหาสำคัญคือ สถานศึกษาจำนวนมากยังขาดความเข้าใจที่ชัดเจนเกี่ยวกับระเบียบและหลักเกณฑ์การประเมินผลการปฏิบัติงาน รวมถึงกระบวนการพิจารณาความดีความชอบและเลื่อนเงินเดือนตามมาตรฐานที่ ก.ค.ศ. กำหนด ข้อจำกัดดังกล่าวส่วนหนึ่งเกิดจากการที่ผู้บริหารสถานศึกษาบางส่วนซึ่งเพิ่งเข้ารับตำแหน่งใหม่ยังขาดประสบการณ์ในการบริหารจัดการงานบุคคล นอกจากนี้ ยังพบว่าสถานศึกษาส่วนใหญ่ยังไม่ได้ดำเนินการวิเคราะห์ข้อมูลบุคลากรอย่างเป็นระบบเพื่อจัดทำแผนพัฒนาสมรรถนะที่ตรงจุด และยังขาดการศึกษาเชิงลึกเกี่ยวกับปัจจัยที่มีอิทธิพลต่อสุขภาวะและขวัญกำลังใจของบุคลากรในสังกัด ด้วยเหตุนี้ การสำรวจและศึกษาปัจจัยที่ส่งผลต่อคุณภาพชีวิตการทำงานของครูจึงมีความจำเป็นอย่างยิ่ง เพื่อนำข้อมูลมาใช้เป็นฐานในการวางแนวทางยกระดับคุณภาพชีวิตและสร้างแรงจูงใจในการปฏิบัติหน้าที่ให้มีความเหมาะสมและมีประสิทธิภาพสูงสุดต่อองค์กร (สำนักงานเขตพื้นที่การศึกษาประถมศึกษาศรีสะเกษ เขต, 2568)
จากสภาพและปัญหาดังกล่าว สะท้อนให้เห็นอย่างชัดเจนว่าภาวะผู้นำใฝ่บริการของผู้บริหารสถานศึกษานั้น มีอิทธิพลอย่างยิ่งต่อคุณภาพชีวิตในการปฏิบัติงานของครู ผู้วิจัยจึงมุ่งศึกษาประเด็นดังกล่าวเพื่อสร้างข้อค้นพบและองค์ความรู้ใหม่ ซึ่งจะเป็นประโยชน์ต่อผู้บริหารและหน่วยงานต้นสังกัด ในการนำไปประยุกต์ใช้เป็นกรอบแนวคิดเพื่อกำหนดทิศทาง ส่งเสริม และยกระดับภาวะผู้นำใฝ่บริการให้ดียิ่งขึ้น ทั้งนี้ก็เพื่อเสริมสร้างให้ครูมีคุณภาพชีวิตการทำงานที่ดี อันจะส่งผลสืบเนื่องไปสู่การเพิ่มประสิทธิภาพในการปฏิบัติหน้าที่ และสร้างประสิทธิผลเชิงบวกต่อทั้งสถานศึกษาและผู้เรียน

วัตถุประสงค์การวิจัย  
1. เพื่อศึกษาระดับภาวะผู้นำใฝ่บริการของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาศรีสะเกษ เขต 1
	2. เพื่อศึกษาระดับคุณภาพชีวิตการทำงานของครู สังกัดสำนักงานเขตพื้นที่การศึกษาประถมศึกษาศรีสะเกษ เขต 1
	3. เพื่อศึกษาความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิต การทำงานของครู สังกัดสำนักงานเขตพื้นที่การศึกษาประถมศึกษาศรีสะเกษ เขต 1
	
ระเบียบวิธีวิจัย
	การวิจัยในครั้งนี้มีขั้นตอนการดำเนินงานวิจัย ดังนี้
	1. ประชากรและกลุ่มตัวอย่าง
	1.1 ประชากร
	         ประชากรที่ใช้ในการวิจัยครั้งนี้ ได้แก่ ผู้บริหารสถานศึกษา จำนวน 258 คน และครูในสถานศึกษา จำนวน 2,091 คน รวมทั้งสิ้น 2,349 คน สังกัดสำนักงานเขตพื้นที่การศึกษาประถมศึกษา    ศรีสะเกษ เขต 1 ทั้งหมด 258 โรงเรียน ในปีการศึกษา 2568

1.2 กลุ่มตัวอย่าง		
	         กลุ่มตัวอย่างที่ใช้ในการวิจัยครั้งนี้ ได้แก่ ผู้บริหารสถานศึกษา และครูในสถานศึกษา สังกัดสำนักงานเขตพื้นที่การศึกษาประถมศึกษาศรีสะเกษ เขต 1 ผู้วิจัยกำหนดขนาดกลุ่มตัวอย่างโดยใช้ตารางสำเร็จรูปของเครจซี่และมอร์แกน (Krejcie & Morgan, 1970) ได้ขนาดกลุ่มตัวอย่างจำนวน 331 คน จำแนกเป็นผู้บริหารสถานศึกษา จำนวน 36 คน และครูในสถานศึกษา จำนวน 295 คน ซึ่งได้จาการสุ่มตัวอย่างแบบแบ่งชั้นภูมิ (Stratified Random Sampling) โดยจําแนกตามเขตอําเภอ ภายใต้การกํากับของสํานักงานเขตพื้นที่การศึกษาประถมศึกษาศรีสะเกษ เขต 1 จํานวน 7 อําเภอ แต่ละชั้นภูมิสุ่มตัวอย่างอย่างง่ายตามสัดส่วน 
	2. เครื่องมือและวิธีการสร้างเครื่องมือการวิจัย
	   เครื่องมือการวิจัยครั้งนี้ เป็นแบบสอบถาม (Questionnaire) ซึ่งแบ่งออกเป็น 3 ตอน ดังนี้
[bookmark: _Hlk214188910][bookmark: _Hlk214189302]		ตอนที่ 1 สอบถามข้อมูลทั่วไปของผู้ตอบแบบสอบถาม มีลักษณะเป็นแบบตรวจสอบรายการ (Checklist) ได้แก่ ตำแหน่ง ระดับการศึกษา ประสบการณ์ในการปฏิบัติงานในตำแหน่ง และเขตอำเภอของสถานศึกษา
[bookmark: _Hlk214188938]		ตอนที่ 2 สอบถามเกี่ยวกับภาวะผู้นำใฝ่บริการของผู้บริหารสถานศึกษา มีลักษณะเป็น มาตราส่วนประมาณค่า 5 ระดับ จำนวน 34 ข้อ
[bookmark: _Hlk214188993]		ตอนที่ 3 สอบถามเกี่ยวกับคุณภาพชีวิตการทำงานของครู มีลักษณะเป็นมาตราส่วนประมาณค่า 5 ระดับ จำนวน 28 ข้อ
	  การสร้างแบบสอบถามเพื่อการวิจัยครั้งนี้ ผู้วิจัยได้ดำเนินการสร้างและตรวจสอบคุณภาพของแบบสอบถาม ดังนี้
		1) ศึกษาแนวคิด ทฤษฎีที่เกี่ยวกับภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู เพื่อนำข้อมูลมาวิเคราะห์แนวทางในการสร้างเครื่องมือ
		2) ศึกษารูปแบบและวิธีการสร้างแบบสอบถามและเทคนิคการตั้งข้อคำถามแบบสอบถาม จากเอกสารที่เกี่ยวข้อง
		3) สร้างแบบสอบถามให้สอดคล้องกับเนื้อหาโดยยึดตามนิยามศัพท์เฉพาะและตรงตามวัตถุประสงค์การวิจัย และครอบคลุมตัวแปรตามกรอบความคิด
		4) นำร่างแบบสอบถามเสนออาจารย์ที่ปรึกษา เพื่อตรวจสอบความเหมาะสมของเนื้อหา การใช้ภาษา และความครอบคลุมของประเด็นที่ศึกษา และนำมาปรับปรุงตามข้อเสนอแนะ
		5) นำแบบสอบถามที่ปรับปรุงแก้ไขตามข้อเสนอแนะของอาจารย์ที่ปรึกษา แล้วเสนอให้ผู้เชี่ยวชาญ จำนวน 5 ท่าน ประกอบด้วยผู้บริหารสถานศึกษาจำนวน 3 ท่าน และอาจารย์ทางด้านการบริหารการศึกษาจำนวน 2 ท่าน เพื่อตรวจสอบความเที่ยงตรงเชิงเนื้อหา (Content Validity) และความเหมาะสมของภาษาที่ใช้โดยให้ผู้เชี่ยวชาญแสดงความคิดเห็นและให้คะแนน
		6) นำแบบสอบถามที่ผ่านการตรวจสอบความเที่ยงตรงจากผู้เชี่ยวชาญมาวิเคราะห์หาค่าดัชนีความสอดคล้อง แล้วคัดเลือกข้อคำถามที่มีค่า IOC ตั้งแต่ 0.60 ขึ้นไป ได้ค่าความตรงเชิงเนื้อหาอยู่ระหว่าง 0.80 - 1.00

		7) นำแบบสอบถามไปทดลองใช้ (Tryout) กับกลุ่มตัวอย่างทดลองของการวิจัย จำนวน 30 คน
		8) วิเคราะห์หาค่าความเชื่อมั่น (Reliability) ของแบบสอบถามจากข้อมูลที่ได้จาก       การทดลองใช้ โดยใช้วิธีหาค่าสัมประสิทธิ์แอลฟา (Alpha Coefficient) ตามวิธีการของครอนบาค (Cronbach, 1990) ได้ค่าความเชื่อมั่นภาวะผู้นำใฝ่บริการของผู้บริหารสถานศึกษา มีค่าเท่ากับ 0.91      ค่าความเชื่อมั่นคุณภาพชีวิตการทำงานของครู มีค่าเท่ากับ 0.89 และค่าความเชื่อมั่นทั้งฉบับ มีค่าเท่ากับ 0.95
		9) เมื่อผ่านการตรวจสอบและปรับปรุงแล้ว จึงนำแบบสอบถามที่สมบูรณ์ไปใช้เก็บข้อมูลจริงกับกลุ่มตัวอย่างในงานวิจัยต่อไป
	3. การเก็บรวบรวมข้อมูล
		ผู้วิจัยได้ปฏิบัติตามขั้นตอนอย่างมีระบบ โดยเริ่มจากการขอหนังสือจากบัณฑิตศึกษา มหาวิทยาลัยราชภัฏศรีสะเกษ ไปยื่นต่อสำนักงานเขตพื้นที่การศึกษาประถมศึกษาศรีสะเกษ เขต 1 เพื่อขอความอนุเคราะห์ในการเก็บรวบรวมข้อมูลจากผู้บริหารสถานศึกษาและครูในสถานศึกษา โดยส่งแบบสอบถามออนไลน์ (QR Code) ผ่านทางหนังสือขอความอนุเคราะห์ของสำนักงานเขตพื้นที่การศึกษาไปยังโรงเรียนที่เป็นกลุ่มตัวอย่าง เมื่อได้รับแบบสอบถามคืนมาแล้วจึงตรวจสอบความครบถ้วนและความสมบูรณ์ของแบบสอบถามแต่ละฉบับ และนำข้อมูลที่ได้ไปวิเคราะห์ด้วยวิธีทางสถิติที่เหมาะสม โดยใช้โปรแกรมสำเร็จรูปเพื่อให้ได้ผลการวิจัยที่ถูกต้องและเชื่อถือได้
	4. การวิเคราะห์ข้อมูล
		1) วิเคราะห์ข้อมูลทั่วไปของผู้ตอบแบบสอบถาม ซึ่งเป็นแบบสอบถามชนิดเลือกตอบ วิเคราะห์โดยนำมาแจกแจงความถี่ และร้อยละ นำเสนอข้อมูลเป็นตารางแสดงจำนวนและร้อยละประกอบความเรียง
		2) วิเคราะห์ข้อมูลภาวะผู้นำใฝ่บริการของผู้บริหารสถานศึกษา โดยใช้สถิติพื้นฐานวิเคราะห์หาค่าเฉลี่ย และค่าเบี่ยงเบนมาตรฐาน 
		3) วิเคราะห์ข้อมูลคุณภาพชีวิตการทำงานของครู โดยใช้สถิติพื้นฐานวิเคราะห์หาค่าเฉลี่ย และค่าเบี่ยงเบนมาตรฐาน
		4) วิเคราะห์ความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู โดยใช้ค่าสัมประสิทธิ์สหสัมพันธ์ของเพียร์สัน และใช้เกณฑ์ในการแปลความหมาย (ชูศรี วงศ์รัตนะ, 2553)

ผลการวิจัย
	1. ผลการศึกษาระดับภาวะผู้นำใฝ่บริการของผู้บริหารสถานศึกษา
	ตารางที่ 1 แสดงค่าเฉลี่ยและส่วนเบี่ยงเบนมาตรฐานความคิดเห็นของผู้บริหารสถานศึกษาและครูในสถานศึกษาเกี่ยวกับภาวะผู้นำใฝ่บริการของผู้บริหารสถานศึกษา โดยภาพรวมและรายด้าน






	รายการ
	ระดับความคิดเห็น

	
	
	S.D.
	ระดับ

	1. ด้านการรับผิดชอบดูแล 
	4.44
	0.42
	มาก

	2. ด้านการเสริมสร้างขวัญและกำลังใจ
	4.49
	0.43
	มาก

	3. ด้านการโน้มน้าวใจ
	4.21
	0.45
	มาก

	4. ด้านการตระหนักรู้
	4.05
	0.48
	มาก

	5. ด้านการมองการณ์ไกล
	3.88
	0.53
	มาก

	6. ด้านการมุ่งมั่นพัฒนาคน
	4.34
	0.41
	มาก

	เฉลี่ย
	4.23
	0.36
	มาก



[bookmark: _Hlk219923833]	จากตารางที่ 1 พบว่า ระดับภาวะผู้นำใฝ่บริการของผู้บริหารสถานศึกษา โดยภาพรวมอยู่ในระดับมาก ( = 4.23) เมื่อพิจารณารายด้าน พบว่า ด้านที่มีค่าเฉลี่ยสูงไปหาต่ำ 3 ลำดับแรก ได้แก่ ด้านการเสริมสร้างขวัญและกำลังใจ ( = 4.49) ด้านการรับผิดชอบดูแล ( = 4.44) และด้านการมุ่งมั่นพัฒนาคน ( = 4.34) ตามลำดับ ส่วนด้านที่มีค่าเฉลี่ยต่ำสุด คือ ด้านการมองการณ์ไกล ( = 3.88)
	2. ผลการศึกษาระดับคุณภาพชีวิตการทำงานของครู 
	ตารางที่ 2 แสดงค่าเฉลี่ยและส่วนเบี่ยงเบนมาตรฐานความคิดเห็นของผู้บริหารสถานศึกษาและครูในสถานศึกษาเกี่ยวกับคุณภาพชีวิตการทำงานของครู โดยภาพรวมและรายด้าน

	รายการ
	ระดับความคิดเห็น

	
	
	S.D.
	ระดับ

	1. ด้านการให้สิ่งตอบแทนที่เหมาะสมและยุติธรรม
	3.77
	0.53
	มาก

	2. ด้านความก้าวหน้าและความมั่นคงในการทำงาน
	4.37
	0.42
	มาก

	3. ด้านสภาพแวดล้อมที่ปลอดภัยและส่งเสริมสุขภาพ
	4.44
	0.41
	มาก

	4. ด้านการพัฒนาความสามารถของบุคคล
	4.43
	0.38
	มาก

	5. ด้านความสมดุลระหว่างชีวิตกับการทำงาน
	3.80
	0.52
	มาก

	เฉลี่ย
	4.16
	0.35
	มาก



[bookmark: _Hlk219924552]	จากตารางที่ 2 พบว่า ระดับคุณภาพชีวิตการทำงานของครู โดยภาพรวมอยู่ในระดับมาก ( = 4.16) เมื่อพิจารณารายด้าน พบว่า ด้านที่มีค่าเฉลี่ยสูงไปหาต่ำ 3 ลำดับแรก ได้แก่ ด้านสภาพแวดล้อมที่ปลอดภัยและส่งเสริมสุขภาพ ( = 4.44) ด้านการพัฒนาความสามารถของบุคคล ( = 4.43) และด้านความก้าวหน้าและความมั่นคงในการทำงาน ( = 4.37) ตามลำดับ ส่วนด้านที่มีค่าเฉลี่ยต่ำสุด คือ ด้านการให้สิ่งตอบแทนที่เหมาะสมและยุติธรรม ( = 3.77) 
	3. ผลการศึกษาความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู
	ตารางที่ 3 แสดงผลการวิเคราะห์ความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู ในภาพรวมและรายด้าน
	ตัวแปร
	Y1
	Y2
	Y3
	Y4
	Y5
	Ytotal

	X1
	.439**
	.422**
	.292**
	.384**
	.466**
	.526**

	X2
	.321**
	.440**
	.365**
	.391**
	.353**
	.480**

	X3
	.501**
	.391**
	.358**
	.381**
	.487**
	.559**

	X4
	.531**
	.457**
	.313**
	.432**
	.567**
	.609**

	X5
	.519**
	.304**
	.288**
	.322**
	.563**
	.537**

	X6
	.482**
	.556**
	.424**
	.529**
	.448**
	.629**

	Xtotal
	.595**
	.537**
	.428**
	.511**
	.616**
	.706**


** มีนัยสำคัญทางสถิติที่ระดับ 0.01

[bookmark: _Hlk219924678][bookmark: _Hlk219924983]	จากตารางที่ 3 พบว่า ภาวะผู้นำใฝ่บริการของผู้บริหารสถานศึกษา (Xtotal) กับคุณภาพชีวิตการทำงานของครู (Ytotal) โดยภาพรวมและรายด้าน มีความสัมพันธ์กันสูงในทางบวก (rxy = 0.706) อย่างมีนัยสำคัญทางสถิติที่ระดับ 0.01
[bookmark: _Hlk219924755]	เมื่อพิจารณาถึงความสัมพันธ์ระหว่างภาวะผู้นำใฝ่บริการของผู้บริหารสถานศึกษา (Xtotal) กับคุณภาพชีวิตการทำงานของครูรายด้าน (Y1 – Y5) พบว่า มีความสัมพันธ์กันปานกลางในทางบวก อย่างมีนัยสำคัญทางสถิติที่ระดับ 0.01 โดยมีค่าสัมประสิทธิ์สหสัมพันธ์ (rxy) อยู่ระหว่าง 0.428 ถึง 0.616 โดยเรียงความสัมพันธ์จากสูงไปหาต่ำ 3 ลำดับแรก ได้แก่ ด้านความสมดุลระหว่างชีวิตกับการทำงาน (rxy = 0.614) รองลงมา ด้านการให้สิ่งตอบแทนที่เหมาะสมและยุติธรรม (rxy = 0.595) และ ด้านความก้าวหน้าและความมั่นคงในการทำงาน (rxy = 0.537) ตามลำดับ ส่วนด้านที่มีความสัมพันธ์ต่ำสุด คือ ด้านสภาพแวดล้อมที่ปลอดภัยและส่งเสริมสุขภาพ (rxy = 0.428)    
	เมื่อพิจารณาความสัมพันธ์ระหว่างคุณภาพชีวิตการทำงานของครู (Ytotal) กับภาวะผู้นำใฝ่บริการของผู้บริหารสถานศึกษารายด้าน (X1 – X6) พบว่า มีความสัมพันธ์กันปานกลางในทางบวก อย่างมีนัยสำคัญทางสถิติที่ระดับ 0.01 โดยมีค่าสัมประสิทธิ์สหสัมพันธ์ (rxy) อยู่ระหว่าง 0.480 ถึง 0.629 โดยเรียงความสัมพันธ์จากสูงไปหาต่ำ 3 ลำดับแรก ได้แก่ ด้านการมุ่งมั่นพัฒนาคน (rxy = 0.629) รองลงมา ด้านการตระหนักรู้ (rxy = 0.609) และด้านการโน้มน้าวใจ (rxy = 0.559) ตามลำดับ ส่วนด้านที่มีความสัมพันธ์ต่ำสุด คือ ด้านการเสริมสร้างขวัญและกำลังใจ (rxy = 0.480)

อภิปรายผล
[bookmark: _Hlk213248249]	1. ภาวะผู้นำใฝ่บริการของผู้บริหารสถานศึกษา สังกัดสำนักงานเขตพื้นที่การศึกษาประถมศึกษา ศรีสะเกษ เขต 1 โดยภาพรวมและรายด้านอยู่ในระดับมาก โดยเรียงลำดับจากมากไปน้อย ได้แก่ ด้านการเสริมสร้างขวัญและกำลังใจ ด้านการรับผิดชอบดูแล ด้านการมุ่งมั่นพัฒนาคน ด้านการโน้มน้าวใจ ด้านการตระหนักรู้ และด้านการมองการณ์ ตามลำดับ ทั้งนี้อาจเนื่องมาจากผู้บริหารสถานศึกษามีพฤติกรรมการบริหารที่มุ่งเน้นการสนับสนุนและพัฒนาบุคลากรเป็นสำคัญ โดยเฉพาะในด้านการเสริมสร้างขวัญและกำลังใจ และสนับสนุนให้ครูพัฒนาตนเองอย่างต่อเนื่อง มีความมุ่งมั่นในการรับผิดชอบต่อสถานศึกษาโดยคำนึงถึงประโยชน์ของส่วนรวมเป็นสำคัญ ซึ่งสอดคล้องกับแนวคิดของ Greenleaf (1977) มุ่งเน้นไปที่บทบาทของผู้นำซึ่งให้ความสำคัญกับความต้องการและความเจริญก้าวหน้าของสมาชิกในทีมเป็นอันดับแรก โดยผู้นำลักษณะนี้จะลดทอนการมุ่งเน้นที่เป้าหมายส่วนตนหรืออำนาจตามตำแหน่ง เพื่อทุ่มเทให้กับการส่งเสริมศักยภาพ ความสำเร็จ และสุขภาวะที่ดีของบุคลากรอย่างเต็มกำลัง การปฏิบัติเช่นนี้ไม่เพียงแต่จะช่วยสร้างบรรยากาศในการทำงานที่เอื้อต่อการพัฒนาขีดความสามารถของรายบุคคลเท่านั้น แต่ยังถือเป็นกลยุทธ์สำคัญในการวางรากฐานเพื่อการเติบโตที่เข้มแข็งและยั่งยืนขององค์กรในระยะยาวอีกด้วย สอดคล้องกับงานวิจัยของ ศิรินทิพย์ เพ็งสง (2563) ได้ศึกษาเรื่อง ภาวะผู้นำใฝ่บริการของผู้บริหารสถานศึกษา สังกัดสำนักงานเขตพื้นที่การศึกษาประถมศึกษาพัทลุง เขต 1 ผลการวิจัยพบว่า โดยภาพรวมอยู่ในระดับมาก และเมื่อพิจารณาเป็นรายด้านพบว่า มีค่าเฉลี่ยอยู่ในระดับมากทุกด้าน และสอดคล้องกับงานวิจัยของ รังสิยา แสนทวีสุข และสุภัทรศักดิ์ คำสามารถ (2567) ได้ศึกษาเรื่อง ความสัมพันธ์ระหว่างภาวะผู้นำแบบบริการของผู้บริหารกับคุณภาพชีวิตครู สังกัดสำนักงานเขตพื้นที่การศึกษาประถมศึกษาสมุทรปราการ เขต 2 ผลการวิจัยพบว่า ระดับภาวะผู้นำแบบบริการของผู้บริหาร โดยภาพรวมทุกข้ออยู่ในระดับมาก
	2. คุณภาพชีวิตการทำงานของครู สังกัดสำนักงานเขตพื้นที่การศึกษาประถมศึกษาศรีสะเกษ เขต 1 โดยภาพรวมและรายด้านอยู่ในระดับมาก โดยเรียงลำดับจากมากไปน้อย ได้แก่ ด้านสภาพแวดล้อมที่ปลอดภัยและส่งเสริมสุขภาพ ด้านการพัฒนาความสามารถของบุคคล ด้านความก้าวหน้าและความมั่นคงในการทำงาน ด้านความสมดุลระหว่างชีวิตกับการทำงาน และด้านการให้สิ่งตอบแทนที่เหมาะสมและยุติธรรม ตามลำดับ ทั้งนี้อาจเนื่องมาจากสภาพแวดล้อมที่มีความปลอดภัยและส่งเสริมสุขภาพที่เป็นปัจจัยสนับสนุนหลัก โดยเฉพาะการจัดสถานที่ปฏิบัติงานให้ถูกสุขลักษณะและปลอดภัยต่อการปฏิบัติงาน ประกอบกับการมุ่งเน้นพัฒนาความสามารถของบุคคลผ่านการเปิดโอกาสให้ครูได้เพิ่มพูนความรู้ ทักษะ และประสบการณ์ใหม่ ๆ อย่างต่อเนื่อง อีกทั้งสถานศึกษายังให้ความสำคัญกับความก้าวหน้าและความมั่นคงในสายงาน โดยมีกระบวนการพิจารณาความดีความชอบตามวิทยฐานะและตำแหน่งบนพื้นฐานของความเป็นธรรมและความสามารถอย่างเป็นประจักษ์ นอกจากนี้ยังมีปัจจัยเสริมในด้านการสร้างความสมดุลระหว่างการทำงานและการดำรงชีวิตส่วนตัวที่มีการกำหนดภาระงานอย่างเหมาะสม ควบคู่ไปกับการบริหารจัดการสวัสดิการและค่าตอบแทนที่เป็นไปตามมาตรฐานและมีความยุติธรรมในกระบวนการประเมินผล ส่งผลให้ครูเกิดความพึงพอใจและมีความมั่นใจในการปฏิบัติหน้าที่ตามภารกิจของสถานศึกษาได้อย่างมีประสิทธิภาพ ซึ่งสอดคล้องกับแนวคิดของ Walton (1974) ได้ชี้ให้เห็นว่า คุณภาพชีวิตการทำงานนั้นเป็นผลลัพธ์มาจากปฏิสัมพันธ์ระหว่างบุคลากรกับองค์ประกอบต่าง ๆ ของงานอย่างรอบด้าน ซึ่งครอบคลุมถึงการจัดสภาพแวดล้อมในการปฏิบัติงานที่สามารถตอบสนองความต้องการพื้นฐานของบุคคลได้อย่างแท้จริง ทั้งในมิติของร่างกาย จิตใจ สังคม และความมั่นคงทางเศรษฐกิจ เมื่อบุคลากรได้รับการตอบสนองอย่างเหมาะสมจะนำไปสู่ความพึงพอใจและเกิดสุขภาวะที่ดีในการดำเนินชีวิต ซึ่งปัจจัยเหล่านี้ถือเป็นรากฐานสำคัญที่ช่วยขับเคลื่อนประสิทธิภาพในการทำงานของรายบุคคล และส่งผลโดยตรงต่อความสำเร็จในภาพรวมขององค์กรอย่างยั่งยืน สอดคล้องกับงานวิจัยของ เกวลี ตระกูลสุขทรัพย์ (2564) ได้ศึกษาเรื่อง บรรยากาศองค์กรที่ส่งผลต่อคุณภาพชีวิตการทำงานของครูในสถานศึกษา สังกัดสำนักงานเขตพื้นที่การศึกษามัธยมศึกษาประจวบคีรีขันธ์ ผลการวิจัยพบว่า โดยภาพรวมอยู่ในระดับมาก เมื่อพิจารณาเป็นรายด้านพบว่าอยู่ในระดับมากทุกด้าน และสอดคล้องกับงานวิจัยของ ธนภัทร เทพสถิตย์ (2565) ได้ศึกษาเกี่ยวกับความสัมพันธ์ระหว่างทักษะการบริหารงานของผู้บริหารและคุณภาพชีวิตในการปฏิบัติงานของบุคลากรครู ในสังกัดสำนักงานเขตพื้นที่การศึกษามัธยมศึกษาสุพรรณบุรี ผลการวิจัยพบว่า โดยภาพรวมอยู่ในระดับมาก
	3. ความสัมพันธ์ระหว่างภาวะผู้นำใฝ่บริการของผู้บริหารสถานศึกษากับคุณภาพชีวิตการทำงานของครู พบว่า มีความสัมพันธ์กันสูงในทางบวก อย่างมีนัยสำคัญทางสถิติที่ระดับ 0.01 ซึ่งเป็นไปตามสมมติฐานที่ตั้งไว้ เมื่อพิจารณาเป็นรายด้าน พบว่า มีความสัมพันธ์กันปานกลางในทางบวก อย่างมีนัยสำคัญทางสถิติที่ระดับ 0.01 โดยเรียงความสัมพันธ์จากสูงไปหาต่ำ 3 ลำดับแรก ได้แก่ ด้านความสมดุลระหว่างชีวิตกับการทำงาน รองลงมา ด้านการให้สิ่งตอบแทนที่เหมาะสมและยุติธรรม และด้านความก้าวหน้าและความมั่นคงในการทำงาน ตามลำดับ ส่วนด้านที่มีความสัมพันธ์ต่ำสุด คือ ด้านสภาพแวดล้อมที่ปลอดภัยและส่งเสริมสุขภาพ ทั้งนี้อาจเนื่องจากพฤติกรรมของผู้บริหารสถานศึกษาที่มุ่งเน้นการรับใช้และตอบสนองความต้องการของครูเป็นปัจจัยขับเคลื่อนสำคัญที่ช่วยยกระดับสุขภาวะในที่ทำงาน โดยเฉพาะความสัมพันธ์ที่มีค่าสูงสุดในด้านความสมดุลระหว่างชีวิตกับการทำงานนั้น อาจเนื่องมาจากผู้บริหารสถานศึกษาที่มีภาวะผู้นำใฝ่บริการให้ความสำคัญกับการรับฟังและการเสริมสร้างขวัญกำลังใจ ส่งผลให้เกิดการบริหารจัดการภาระงานที่เหมาะสมและยืดหยุ่นจนไม่กระทบต่อวิถีชีวิตส่วนตัวของครู นอกจากนี้ ความสัมพันธ์ในด้านการให้สิ่งตอบแทนและความก้าวหน้าในระดับปานกลาง แสดงถึงบทบาทของผู้บริหารสถานศึกษาในการสร้างระบบธรรมาภิบาลและความเป็นธรรมในการบริหารงานบุคคล ซึ่งสอดคล้องกับคุณลักษณะของการเป็นผู้รับผิดชอบดูแลและการมุ่งมั่นพัฒนาคนอย่างมีประสิทธิภาพ แม้ด้านสภาพแวดล้อมที่ปลอดภัยจะมีค่าความสัมพันธ์ต่ำที่สุด แต่ยังคงเป็นความสัมพันธ์ทางบวกที่ชี้ให้เห็นว่าการใส่ใจในสุขอนามัยและกายภาพของสถานศึกษาเป็นองค์ประกอบพื้นฐานที่ผู้นำใฝ่บริการต้องรักษาให้คงไว้ เพื่อสร้างบรรยากาศที่เอื้อต่อการปฏิบัติงาน ซึ่งผลการวิจัยนี้สอดคล้องกับข้อค้นพบของ ทิพสุคนธ์ บุญรอด (2563) ที่ระบุถึงบทบาทของผู้นำมุ่งบริการในการยกระดับคุณภาพชีวิตวิชาชีพครู อย่างมีนัยสำคัญทางสถิติที่ระดับ 0.01 และสอดคล้องกับงานวิจัยของ อาภากร ทิพย์พรหม (2567) ได้ศึกษาเรื่อง ความสัมพันธ์ของภาวะผู้นําแบบใฝ่บริการของผู้บริหารสถานศึกษากับคุณภาพชีวิตการทำงานของครูเครือข่ายส่งเสริมประสิทธิภาพการจัดการศึกษาศูนย์การศึกษาพิเศษเขตการศึกษา 6 สังกัดสำนักบริหารงานการศึกษาพิเศษ ผลการวิจัยพบว่า โดยรวมมีความสัมพันธ์กันสูงในทางบวก อย่างมีนัยสําคัญทางสถิติที่ระดับ 0.01

